Diari Oficial de la Generalitat Valenciana


Sumari del DOGV 8149, del 16-10-2017 (2017/8540)

Notificació de la sentència dictada en el judici verbal número 910/2016.
------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8540


Organisme emissor
:   Jutjat de Primera Instància i Instrucció Número 6 de Llíria

Tipus de document
:   Edicte

Notificació de la sentència dictada en el judici verbal número 910/2016. [2017/8540]  
De: Bankia, SA.  
Procuradora: Elena Martínez de Miguel.  
Contra: ocupants partida El Chucheve, disseminats, P-8, número 43, B, polígon 8, parcel·la 257, de Pedralba.  
Procurador/a: -  
«Sentència número 63/2017  
Llíria, 10 de març de 2017  
Isabel Giner Moreno, jutgessa en substitució del Jutjat de Primera Instància i Instrucció número 6 de Llíria, he vist les precedents actuacions de judici verbal de desnonament per precari, seguides amb el número 910/2016, promogudes a instàncies de la procuradora dels tribunals Elena Martínez de Miguel, en nom i representació de l'entitat Bankia, SA, sota la direcció lletrada, indistintament, d'Óscar Mercé Sempe, Sarai Herreros Ortega i Marina Catalán Morán, contra els ocupants de la finca sítia a la partida El Chucheve, disseminats, P-8, número 43, polígon 8, parcel·la 257, de la localitat de Pedralba, finca registral 6067, declarats en rebel·lia processal, sobre la base dels següents:  
[?]  
Dispositiva  
Estime la demanda i declare que els ocupants de la finca sítia a la partida El Chucheve, disseminats, P-8, número 43, polígon 8, parcel·la 257, de la localitat de Pedralba, finca registral 6067, l'ocupen en situació de precari, declare que pertoca el desnonament de l'immoble esmentat i condemne la part demandada a deixar lliure, vacu i a disposició de l'actora la finca esmentada, amb l'advertència de llançament.  
  
Mode d'impugnació: mitjançant un recurs d'apel·lació davant d'aquest jutjat per a l'audiència provincial dins del termini de 20 dies comptador des de l'endemà que es notifique (art. 455 i 458 LEC).  
De conformitat amb el que disposa la disposició addicional 15a de la Llei orgànica 1/2009, de 3 de novembre, la part recurrent haurà de constituir un dipòsit per a recórrer per l'import de 50 euros, excepte el Ministeri Fiscal i les entitats exemptes que es contenen en l'esmentat precepte legal. En el moment d'interposar el recurs, s'ha d'acreditar que s'ha consignat la quantitat objecte de dipòsit a l'entitat de crèdit Banesto i en el compte de consignacions d'aquest jutjat.  
Aquesta és la sentència que pronuncie, mane i firme.»  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el dia de hui, de la qual cosa jo, la secretària judicial, done fe.  
I atés que el demandat, ocupants partida El Chucheve, disseminats, P-8, número 43, B, polígon 8, parcel·la 257, de Pedralba, es troba en parador desconegut, expedisc aquest edicte a fi que li valga de notificació de forma deguda.  
  
Llíria, 26 de setembre de 2017.- La lletrada de l'Administració de justícia: Paula Rosa Navalón Sanz.